SAWAD โชว์กำไร Q3 ทะลุ 1.2 พันล้าน รับรายได้ดอกเบี้ยพุ่ง-ตั้งสำรองหนี้ลด
SAWAD กวาดกำไรไตรมาส 3/65 โต 7% ทะลุ 1.2 พันล้านบาท จากช่วงปีก่อน 1.1 พันล้านบาท รับรายได้ดอกเบี้ยพุ่ง-ตั้งสำรองหนี้ลด ขณะที่งวด 9 เดือนแรกมีกำไรสุทธิอยู่ที่ 3.3 พันล้านบาท
SAWAD กวาดกำไรไตรมาส 3/65 โต 7% ทะลุ 1.2 พันล้านบาท จากช่วงปีก่อน 1.1 พันล้านบาท รับรายได้ดอกเบี้ยพุ่ง-ตั้งสำรองหนี้ลด ขณะที่งวด 9 เดือนแรกมีกำไรสุทธิอยู่ที่ 3.3 พันล้านบาท
15 พ.ย. 2565

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD รายงานผลดำเนินงานไตรมาส 3/65 และงวด 9 เดือนแรก ดังนี้

บริษัทฯ รายงานผลการดำเนินงานไตรมาส 3/65 มีกำไรสุทธิ 1,251.14 ล้านบาท เพิ่มขึ้น 4.43% เมื่อเทียบกับงวดเดียวกันของปีก่อน 1,198.09 ล้านบาท โดยเป็นผลมาจากรายได้ดอกเบี้ย 2,307.07 ล้านบาท เพิ่มขึ้น 42% เทียบกับรายได้ดอกเบี้ยของปีก่อน 1,624.68 ล้านบาท ซึ่งเป็นผลมาจากการเติบโตของพอร์ตลูกหนี้จาก 36,986.09 ล้านบาท
อีกทั้งกำไรจากการเปลี่ยนประเภทเงินลงทุน บริษัทย่อยแห่งหนึ่งเพิ่มส่วนได้เสียในหุ้นสามัญของ Srisawad Vietnam Liability Co.,Ltd. ซึ่งมีการรับรู้กำไรจากการเปลี่ยนประเภทเงินลงทุน 184.44 ล้านบาท
นอกจากนี้ ยังมีผลขาดทุนด้านเครดิตที่คาดว่าจะเกิดขึ้นสืบเนื่องจากคุณภาพลูกหนี้ของบริษัท มีคุณภาพที่ดีขึ้นเมื่อเทียบกับงวดเดียวกันของปีก่อน และพิจารณาจาก NPL Ratio ที่ลดลงจึงทำให้การตั้งค่าเผื่อผลขาดทุนด้านเครดิตที่คาดว่าจะเกิดขึ้น ตามมาตรฐานการรายงานทางการเงินฉบับที่ 9 (TFRS 9) ที่เกี่ยวกับค่าผลขาดทุนด้านเครดิตที่คาดว่าจะเกิดขึ้นลดลงจำนวน 120.82 ล้านบาท